# Alan Alexander Milne

### A Wikipédiából, a szabad lexikonból.

Alan Alexander Milne (1882. január 18. – 1956. január 31.) angol író, a Micimackó című gyermekkönyv szerzője.

## [szerkesztés] Életrajz

Milne Skóciában született, de Londonban nőtt fel. Kilburnben abba a magániskolába járt, amelyet édesapja, John Vine Milne vezetett. Egyik tanára a neves angol író, H. G. Wells volt. Később ösztöndíjasként matematikát tanult a Cambridge-i Egyetemen, és ekkor kezdett dolgozni a Granta nevű egyetemi lapnál is, amelybe testvérével, Kenneth-tel együtt különböző cikkeket írt. Munkájának köszönhetően felfigyelt rá a Punch nevű brit szatirikus magazin, amelynek előbb munkatársa, majd 1904 és 1906 között társkiadója lett.

Részt vett az I. világháborúban, majd azt követően személyes élményei alapján 1934-ben megírta Peace with Honour című kritikus hangvételű művét.

1913-ban vette el feleségül Dorothy De Selincourtot, akivel egy közös gyermekük, Christopher Robin (1920) született.

1925-ben vidéki házat vásárolt Sussexben, és ide vonult vissza 1952-ben egy agyműtétet követően.

## [szerkesztés] Munkássága

Milne kezdetben humoros esszéket, színdarabokat és regényeket írt, ám igazán ismertté gyermekkönyvei tették. Leghíresebb műve a Micimackó (Winnie-the-Pooh), amely fiának kitömött medvéjéről kapta nevét, és amelynek egyik főszereplője a saját fiáról elnevezett figura, Christopher Robin (magyar fordításban Róbert Gida). A mű gyakorlatilag két önálló regényt takar: a Micimackót (1926) és a Micimackó kuckóját (1928). A két mű Karinthy Frigyes műfordításában lett a magyar nyelvű irodalom szerves része.

Milne két további, gyermekverseket tartalmazó könyvet is írt: Amikor még kicsik voltunk és Hatévesek lettünk, amelyek között számos vers akad Micimackóról.

A Micimackó hatalmas sikere inkább teher volt Milne számára, mint öröm. Saját írói célja ugyanis az volt, hogy arról írjon, amiről csak szeretne, és ezt a későbbiekben már nem látta igazán megvalósíthatónak.

## [szerkesztés] Külső hivatkozások

A magyar Wikidézetben további idézetek találhatóak
Micimackó témában.

Hangoskönyvben megjelent művei

- Micimackó (audio CD)

A lap eredeti címe "http://hu.wikipedia.org../../../a/l/a/Alan_Alexander_Milne_9e5c.html"

Kategória: Angol írók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Česky
- Dansk
- Deutsch
- Español
- Esperanto
- Français
- Italiano
- עברית
- Nederlands
- 日本語
- Norsk (bokmål)
- Polski
- Русский
- Suomi
- Svenska